Sagredo inaugura aparells de gimnàstica a l’aire lliure en el Centre Social de La Canyada
25/09/2015

# Sagredo inaugura aparells de gimnàstica a l’aire lliure en el Centre Social de La Canyada

[![Sagredo inaugura aparells de gimnàstica a l’aire lliure en el Centre Social de La Canyada](/images/noticias/2015/09/gimnasia-canyada-tercera-edad.jpg)](/images/noticias/2015/09/gimnasia-canyada-tercera-edad.jpg)

25.09.2015

L’alcalde acompanya les persones majors del barri que demanaven este servici que s’ha construït en les últimes setmanes

L’alcalde de Paterna, Juan Antonio Sagredo, ha inaugurat este matí diversos aparells de gimnàstica a l’aire lliure en el Centre Social de La Canyada. Acompanyat del regidor de Protecció a les Persones i Participació Ciutadana, Julio Fernández, Juan Antonio Sagredo ha desitjat als veïns i veïnes que han assistit a l’acte que disfruten d’estes noves instal•lacions que hui s’han estrenat oficialment.

“Este nou Govern municipal es pren molt seriosament el benestar de les nostres persones majors, per això, a més d’estos nous aparells de gimnàstica, sufragats íntegrament per l’Ajuntament de Paterna, anem a bolcar-nos per a millorar altres instal•lacions públiques de la localitat”, ha explicat Juan Antonio Sagredo.

L’alcalde ha avançat a més que enguany l’Ajuntament de Paterna recuperarà el costum, perdut en els últims anys, de reunir en la Plaça del Poble a totes les persones majors de la localitat en un gran acte que se celebrarà l’1 d’octubre, Dia Internacional de les Persones Majors, amb dinar i ball per a tots aquells i aquelles persones que s’acosten, apuntant-se prèviament.